ΚΑΝΟΝΙΣΜΟΣ (ΕΟΚ) αριθ. 2272/92 ΤΗΣ ΕΠΙΤΡΟΠΗΣ της 3ης Αυγούστου 1992 περί επαναφοράς της εφαρμογής τελωνειακών δασμών για τα προϊόντα των κατηγοριών 90 και 100 (αύξοντες αριθμοί 40.0900 και 40.1000), καταγωγής Νότιας Κορέας,. δικαιούχου των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3832/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για τα κλωστοϋφαντουργικά προϊόντα, καταγωγής αναπτυσσόμενων χωρών (1), όπως παρατάθηκε, για το 1992, με τον κανονισμό (ΕΟΚ) αριθ. 3587/91 (2), και ιδίως το άρθρο 12,

Εκτιμώντας:

ότι, με βάση το άρθρο 10 του κανονισμού (ΕΟΚ) αριθ. 3832/90, το ευεργέτημα του προτιμησιακού δασμολογικού καθεστώτος παρέχεται, για το 1992, σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, στα όρια των ποσοτήτων που καθορίζονται στη στήλη 8 του παραρτήματος Ι και στη στήλη 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων- ότι, σύμφωνα με το άρθρο 11 του εν λόγω κανονισμού, η είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο-

ότι για τα προϊόντα των κατηγοριών 90 και 100 (αύξοντες αριθμοί 40.0900 και 40.1000), καταγωγής Νότιας Κορέας, η οροφή διαμορφώνεται σε ύψος 15 και 27 τόνων αντίστοιχα- ότι, στις 24 Απριλίου 1992, οι εισαγωγές των εν λόγω προϊόντων, καταγωγής Νότιας Κορέας, στην Κοινότητα, δικαιούχου των δασμολογικών προτιμήσεων, έχουν καλύψει διά καταλογισμού το επίπεδο της εν λόγω οροφής-

ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Νότιας Κορέας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 8 Αυγούστου 1992, η είσπραξη δασμών, η οποία είχε ανασταλεί, για το 1992, με βάση τον κανονισμό (ΕΟΚ) αριθ. 3832/90, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Νότιας Κορέας:

Αύξων

αριθμός Κατηγορία

(μονάδες) Κωδικός ΣΟ Περιγραφή εμπορευμάτων 40.0900 90 (τόνοι) 5607 41 00

5607 49 11

5607 49 19

5607 49 90

5607 50 11

5607 50 19

5607 50 30

5607 50 90 Σπάγκοι, σχοινιά και χοντρά σχοινιά πλεκτά ή μη από συνθετικές ίνες 40.1000 100 (τόνοι) 5903 10 10

5903 10 90

5903 20 10

5903 20 90

5903 90 10

5903 90 91

5903 90 99 Υφάσματα εμποτισμένα, επιχρισμένα ή επικαλυμμένα με παράγωγα της κυτταρίνης ή με άλλες τεχνητές πλαστικές ύλες και υφάσματα με απανωτές στρώσεις από τις ύλες αυτές

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Αυγούστου 1992. Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 370 της 31. 12. 1990, σ. 39. (2) ΕΕ αριθ. L 341 της 12. 12. 1991, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 1509/92 (ΕΕ αριθ. L 159 της 12. 6. 1992, σ. 1).